1994R0774 — DA — 09.04.2014 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS FORORDNING (EF) Nr. 774/94

af 29. marts 1994

om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Fællesskabet har forhandlet nye toldindrømmelser i henhold til artikel XXVIII i GATT; forhandlingerne har ført til aftaler med Argentina, Brasilien, Canada, Polen, Sverige og Uruguay; aftalerne blev godkendt ved Rådets afgørelse af 20. december 1993 ( 1 );

ifølge aftalerne åbnes der pr. 1. januar 1994 på visse betingelser årlige toldkontingenter for oksekød af høj kvalitet henhørende under KN-kode 0201 30 00, 0202 30 90, 0206 10 95 og 0206 29 91, for svinekød henhørende under KN-kode 0203 19 13 og 0203 29 15, for fjerkrækød henhørende under KN-kode 0207 41 10, 0207 41 41, 0207 41 71, 0207 42 10, 0207 42 11 og 0207 42 71, for hvede og blandsæd af hvede og rug henhørende under KN-kode 1001 10 00 og 1001 90 99, samt for klid og andre restprodukter henhørende under KN-kode 2302 30 10, 2302 30 90, 2303 40 10 og 2303 40 20; det er derfor nødvendigt, at disse kontingenter åbnes med virkning fra 1. januar 1994;

de omhandlede aftaler gælder for en tidsubestemt periode; for at opnå en bedre rationalisering og en større effektivitet bør kontingenterne åbnes for flere år;

en ordning, der garanterer produkternes art, herkomst og oprindelse kan være hensigtsmæssig; i den forbindelse bør importen inden for disse nye indrømmelser gøres betinget af, at der forelægges et ægthedscertifikat;

det kan være nødvendigt at fordele importen over året efter behovet på Fællesskabets marked; i den forbindelse forekommer en ordning med anvendelse af kontingenter på grundlag af forelæggelse af importlicenser at være hensigtsmæssig;

efter at Rådet har godkendt ovennævnte aftale, er det unødvendigt at opretholde den ordning, som blev fastsat ved Rådets forordning (EØF) nr. 1058/88 af 28. marts 1988 om indførsel af klid og andre restprodukter fra sigtning, formaling eller anden bearbejdning af korn, bortset fra majs og ris, og om ændring af forordning (EØF) nr. 2658/87 om told- og statistiknomenklaturen og den fælles toldtarif ( 2 ); forordningen bør derfor ophæves;

gennemførelsesbestemmelserne til denne forordning og navnlig de bestemmelser, der er nødvendige for kontingenternes forvaltning, bør vedtages efter proceduren i artikel 27 i Rådets forordning (EØF) nr. 805/68 af 27. juni 1968 om den fælles markedsordning for oksekød ( 3 ) eller i de tilsvarende artikler i de andre forordninger om fælles markedsordninger, der berøres af kontingenternes åbning;

Rådets forordning (EØF) nr. 234/79 af 5. februar 1979 om fremgangsmåden ved tilpasning af nomenklaturen i den fælles toldtarif for så vidt angår landbrugsprodukter ( 4 ) og Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif ( 5 ) åbner allerede mulighed for, at Kommissionen kan foretage de ændringer og tekniske tilpasninger af denne forordning, der er nødvendige som følge af ændringer af den kombinerede nomenklatur og Taric-koderne; Rådets eventuelle tilpasninger af de fastsatte mængder og andre kontingentvilkår vil også nødvendiggøre ændringer af nærværende forordning; af hensyn til en forenkling bør det fastsættes, at Kommissionen kan foretage sådanne ændringer og tilpasninger af forordningen efter proceduren i artikel 27 i forordning (EØF) nr. 805/68 eller i de andre ovennævnte forordninger —

UDSTEDT FØLGENDE FORORDNING: